钦定古今图书集成/明伦汇编/氏族典/第135卷 > 《凌迪知万姓统谱》 > 因礼
## 钦定古今图书集成/明伦汇编/氏族典/第135卷 > 《凌迪知万姓统谱》 > 因礼

按《山西通志》：“礼，字恭逊，曲沃人。景泰庚午举人，中会
试乙榜，授武功训导，模范画然。历清涧、禹城教谕，与
御史白行中相善，行中怜其才，欲代嘱当道，礼曰：‘如
之何爱我而玷我哉’？卒不许。迁松江教授，携婿李浩、
子刚及门人赵铎至松授业，朝夕之资一无所受，于
松更多所造就，钱、福辈皆其门人也。”钱溥赞曰：“持三
十年之教铎，布四学校之阳春，至今人犹传诵云。”